שו"ת רשב"ץ (תשב"ץ)/חלק ג/קיז
שאלה קיז:

מליינא:

שאלת בענין הרחי' של מים שסותמין הנקבי' שלא יכנס מים בקמח.
אם מותר לטחון בהם חטים דפסחא ולא ניחוש שמא יפול מהבצק בתוך הקמח או אין לחוש לזה כלל:

תשובה:
נראה שמותר לטחון בהם אפי' בתוך הפסח לכתחלה שאין מחזיקין איסור דאחזוקי ריעותא לא מחזקינן שזה ס' מדרבנן היא ואזלי' לקולא שאע"פ שאיסור חמץ הוא דאורייתא כיון דאיסור חמץ במשהו אינו אלא מדרבנן אזלי' לקולא בספיק' וכן מוכח בגמ' בפ' אלו עוברין וכל שאיסורו דבר תורה ושיעורו מדברי סופרי' אזלי' בספיקו להקל וכ"כ הרי"ף ז"ל בפ' כל שעה ואפי' הי' חושש בתערובת כל כך שיהי' אסור מה"ת יש להקל מטעם ספק ספיקא ספק נתערב ספק לא נתערב ואם תמצי לומר נתערב שמא יתבטל ברוב דמין במינו בטל ברוב מן התור' בכל האיסורין ולא עוד אלא אפי' ראינו שנתערב שם לא נאסר הקמח אלא מעבירו בנפה וכל שהנפה קולטתו ישליך והשאר מותר וכ"כ הרא"ש ז"ל וזה אפי' בתוך הפסח שהחמץ אוסר במשהו וכ"ש לפני זמנו שהסכימו רבותינו הצרפתים ז"ל שאינו אוסר במשהו: